Pompei

An Pompei (; Ninapoles: Pumpeje) usa nga syudad ngan comune ha Metropolitano nga Syudad han Napoles ha rehiyon han Campania ha nasod han Italya. Dinhi nahamutang an kahadto nga mga Romano nga naguba nga bahin han UNESCO nga mga World Heritage nga Sityo.

Kaagi

Gintukod an Moderno nga Pompei han 1891, katapos han paghimo han santuaryo, nga gintikang ni Bartolo Longo. Hiyá an sinisiring nga nagtúkod han Pompei.

Heyograpiya
Nahamutang an bungto han Pompei ha sidlangan nga mga katubtuban han lalawigan, ngan an urbano nga kahaluag hini nahasumpay upod han Scafati, ha Lalawigan han Salerno. Ginsasapitan gihapon ini han Torre Annunziata, Castellammare di Stabia, Boscoreale, Santa Maria la Carità ngan Sant'Antonio Abate.

Prinsipal nga mga kiritaon
Kilalado an syudad han mga naguba han kahadto nga syudad han Pompeii, nga nahamutang ha sona han Pompei Scavi.

An Santuaryo han Birhen han Pompei, nga gindedikar han Birhen han Rosaryo, nagin sityo hin Katoliko nga mga peregrinasyon ha diri pa la maiha nga mga tuig.  Mayda ini canvas ni Luca Giordano. Gintukod ini hin konberso nga nakatagamtam hin divino nga grasya tikang han Birhen Maria; mayd mga ginsusumat nga mga milagro tikang han pagtukod hini ngan an Rosaryo usa ka pag-devoto nga nahanungod hin dako nga mga grasya para hin bisan hin-o nga nag-aampo hini.  An mga ex-votos nga nagtatabon han mga bungbung han singbahan usa nga urusahon nga pagsaksi han mga milagro nga ginhatag han Pinalanginan nga Birhen Maria tikang han pagkonsagrar han singbahan han 1891. Damo nga mga singbahan, mga kapilya, ngan mga santuaryo ha kalibotan gindedikar han Birhen han Pompei.

Mga demograpiko

Panakayan

Dalan
Ginsisirbi-an an Pompei han carretera nga A3 ha mga garawsan han Pompei-Scafati, Pompei Ovest (harani han mga naguba han Villa han mga Misteryo) ngan pati gihapon han Castellammare di Stabia. Gintatabokan ini han mga nasodnon nga dalan nga SS 18 ngan SS 145.

Ferrocariles
Dida han Napoles-Salerno nga linea, nga gintatag-iyahan han FS, nahamutang an prinsipal nga estasyon hin ferrocaril ngan in guti-ay nga hunongan nga ginngaranan  Pompei Scavi (mga naguba han P.), nga ginsara han mga dekada han 1970s. Dida hin duha nga linea nga gintatag-iyahan han SFSM - Circumvesuviana, mayda an Pompei mga 4 ka estasyon. An Pompei Santuario (P. Sanctuary, ha butnga han bungto) ngan an Pompei Valle (harani han Pompeii) nahamutang dida han Torre Annunziata-Pompei-Poggiomarino nga linea. An Pompei Scavi-Villa dei Misteri (nga nagsisirbe han Villa han mga Misteryo) ngan an Moregine nahamutang dida han Napoles-Torre Annunziata-Castellammare-Sorrento nga linea.

Mga luparan

An giharanii nga mga luparan amo an:
 Napoli-Capodichino (NAP) 28 km
 Salerno-Pontecagnano (QSR) 49 ka km

Mga kilalado nga tawo

Mga ginkambal nga mga bungto

 Latiano (Italya)
 Tarragona (Espanya)
 Xi'an (KKR Tsina)
 Gyeongju (Salatan nga Korea)
 Lijiang (KKR Tsina)
 Tel Aviv (Israel)

Galeriya

Mga kasarigan

Mga sumpay ha gawas

  Opisyal nga websayt
Turismo nga Info han Pompei
Opisyal nga mga giya hin tour han Pompei 
Galeriya hin mga hulagway ni Leonardo Bellotti